[{"text_idx": "#000000", "text": "Mae Sbarcynni yn cynnig dau fath o archwiliadau ynni, archwiliadau ynni rhithwir ar-lein ac archwiliadau ynni ar y safle. Dim ond i ysgolion sydd a\u0302 chyfrifon Sbarcynni gweithredol y cynigir y gwasanaethau hyn ar hyn o bryd."}, {"text_idx": "#000001", "text": "Cynhelir archwiliadau ynni rhithwir heb ymweliad a\u0302'r ysgol ac maent yn seiliedig ar asesiad yr archwilydd ynni o ddata defnydd ynni eich ysgol fel y'i cyflwynir ar Sbarcynni. Mae\u2019r archwiliad yn cynnwys awr o gyfarfod ar-lein gyda chynrychiolwyr ysgolion, fel arfer y rheolwr ystad neu ofalwr, rheolwr busnes, arweinydd ti\u0302m eco ac un neu ddau o gynrychiolwyr myfyrwyr."}, {"text_idx": "#000002", "text": "Yn ystod y cyfarfod ar-lein, byddem yn disgwyl i chi ddarparu gwybodaeth am eich ysgol, ei ffabrig, ei system wresogi, systemau dw\u0302r poeth, TGCh a goleuo i helpu gyda\u2019r broses archwilio. Yna bydd ein harchwilydd yn mynd a\u0302 chi drwy unrhyw faterion a amlygwyd yn y dadansoddiad Sbarcynni ac yn rhoi cyngor ar y ffordd orau o leihau defnydd."}, {"text_idx": "#000003", "text": "Mae'r prif ffocws, i ddechrau, ar enillion cost isel cyflym, fel edrych ar newid amserau boeleri. Gall y sesiwn hefyd adolygu buddsoddiadau cyfalaf strategol, er enghraifft, edrych ar fanteision uwchraddio i oleuadau LED."}, {"text_idx": "#000004", "text": "Ar o\u0302l y cyfarfod, bydd ein harchwilydd yn cyhoeddi \u2018eitemau gweithredu\u2019 ysgrifenedig i bob parti eu cyflawni, gallai hyn gynnwys gweithgareddau y gall y disgyblion eu gwneud i helpu. Cytunir ar gyfarfodydd neu gerrig milltir dilynol, sy'n cynnwys dadansoddiad pellach, adborth o newidiadau a wnaed, a chefnogaeth bosibl o ran cael cymorth gyda chontractwyr a dyfynbrisiau."}, {"text_idx": "#000005", "text": "Mae archwiliadau ynni rhithwir ar gael yn rhad ac am ddim i ysgolion y wladwriaeth (ysgolion a gynhelir ac academi\u0308au), a chodir ta\u0302l amdanynt ar ysgolion annibynnol."}, {"text_idx": "#000006", "text": "Archwiliadau ynni ar y safle"}, {"text_idx": "#000007", "text": "Mae'r archwiliadau ynni hyn yn cynnwys dadansoddi data defnydd ynni, ymweliad safle a defnyddio camera delweddu thermol yn ystod misoedd y gaeaf, adroddiad a chynllun gweithredu. Darperir dyfynbrisiau cywir yn seiliedig ar safle, gofynion a lleoliad yr ysgol. Isod mae costau dangosol:"}, {"text_idx": "#000009", "text": "Yn ddelfrydol hoffem gynnwys y myfyrwyr yn ein harchwiliadau, gan ddarparu cyfleoedd i fyfyrwyr gysgodi ein harchwilydd yn ystod y dydd, defnyddio'r camera delweddu thermol ac fel arfer rydym yn cynnwys sesiwn adborth cychwynnol i'r ti\u0302m eco a'r staff ar ddiwedd yr ymweliad."}]